CELEX: 62014TN0022
Language: da
Date: 2014-01-08 00:00:00
Title: Sag T-22/14: Sag anlagt den 8. januar2014 — Bergallaou mod Parlamentet og Rådet

14.4.2014   
            
            
               DA
            
            
               Den Europæiske Unions Tidende
            
            
               C 112/43
            
         Sag anlagt den 8. januar2014 — Bergallaou mod Parlamentet og Rådet
   (Sag T-22/14)
   2014/C 112/56
   Processprog: fransk
   
      Parter
   
   
      Sagsøger: Amal Bergallou (Lot, Belgien) (ved advokat M. Velardo)
   
      Sagsøgte: Rådet for Den Europæiske Union og Europa-Parlamentet
   
      Sagsøgerens påstande
   
   
               —
            
            
               Artikel 7 (rejsedage) i vedtægtens bilag V og artikel 8 (rejseudgifter) i vedtægtens bilag VII, som ændret ved Europa-Parlamentets og Rådets forordning (EU, Euratom) nr. 1023/2013 af 22. oktober 2013 om ændring af vedtægten for tjenestemænd i Den Europæiske Union og ansættelsesvilkårene for de øvrige ansatte i Den Europæiske Union, offentliggjort i Den Europæiske Unions Tidende
                  L 287 af 29. oktober 2013, annulleres, i det omfang retten til godtgørelse af rejseudgifter og rejsedage er knyttet til retten til et udlandstillæg eller et særligt udlandstillæg.
            
         
               —
            
            
               Rådet for Den Europæiske Union og Europa-Parlamentet tilpligtes at betale sagsøgeren et beløb på 165 596,42 EUR som erstatning for det økonomiske tab, han har lidt, og et beløb på 40 000 EUR for den ikke-økonomiske skade.
            
         
               —
            
            
               Rådet og Parlamentet tilpligtes at betale erstatning og mora- og udligningsrenter på 6,75% for den økonomiske og ikke-økonomiske skade, sagsøgeren har lidt.
            
         
               —
            
            
               Rådet og Parlamentet tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren, der har hjemsted i Marokko, men som ikke modtager et udlandstillæg eller et særligt udlandstillæg og dermed efter ændringen af vedtægten for tjenestemænd i Den Europæiske Union mister retten til at modtage et fast beløb til godtgørelse af rejseudgifter og retten til en forlængelse af den årlige ferie med yderligere tjenestefrihed til rejsedage, gjort fem anbringender gældende, der i det væsentlige er identiske med eller ligner dem, der er påberåbt i forbindelse med sag T-20/14, Nguyen mod Parlamentet og Rådet.